मुंबई. वेटरन एक्टर, कॉमेडियन और डायलॉग राइटर कादर खान इन दिनों कनाडा में हैं। रिपोर्ट्स के मुताबिक, कादर वहां इलाज कराने गए हैं। कहा जा रहा है कि उनके घुटनों की सर्जरी बिगड़ गई है, जिसके चलते उन्हें चलने में तकलीफ हो रही है। हालांकि, अब उनके बेटे सरफराज का कहना है कि उनकी सर्जरी नहीं बिगड़ी है। एक लीडिंग एंटरटेनमेंट वेबसाइट को दिए इंटरव्यू में उन्होंने बताया, "यह सर्जरी का फ़ॉल्ट नहीं है। हमें कहा गया था कि सर्जरी के बाद उन्हें चलने की कोशिश करनी चाहिए। लेकिन उन्होंने ऐसा नहीं किया। इस वजह से दिक्कत हो रही है।" कादर को लगता है गिरने का डर...
सरफराज के मुताबिक, कादर खान को डर लगता है कि वे गिर जाएंगे। उन्होंने बताया, "पापा को चलने में तकलीफ हो रही है। उन्हें दोनों साइड से सपोर्ट देना पड़ता है। कुछ कदम चलने के बाद ही वे बैठने का बोलने लगते हैं। उन्हें डर लगता है कि कहीं वे गिर न जाएं।" बता दें कि 300 से ज्यादा फिल्मों में काम कर चुके कादर को आखिरी बार 'हो गया दिमाग का दही' में देखा गया था। उनके बेटे की मानें तो वे ठीक हैं और कनाडा में लग्जरी लाइफ जी रहे हैं। जल्दी ही वे इंडिया लौट सकते हैं। हालांकि, कादर कभी फिल्मों में लौट पायेंगे या नहीं, यह कुछ कहा नहीं जा सकता।
वैसे, 79 साल के कादर की पहले और अब की फोटो देखें तो उन्हें काफी बदलाव देखने को मिलता है। ऐसे ही चेंज बॉलीवुड की दूसरे वेटरन एक्टर्स में भी आया है, जिनकी फोटोज आप आगे की स्लाइड्स में देख सकते हैं...
hin_Deva hin_Deva hin_Deva